NAN PEYI W SAW GENYEN: GOUVENMAN OUBYEN “KLIB SOSYAL”? - QuestCinq.com : QuestCinq.com
Ou konnen genyen anpil peyi kap fonsyone anba yon “klib sosyal” epi yo panse se gouvenman yo genyen?
Anpil moun kwe patisipe nan aktivite politik se yon bagay ki pa nomal aloske kek lot kwe li nomal paske moun kap pran desizyon yo soti anpil fwa nan ‘eleksyon’. Pou sa, yo ta oblije koute vwa sitwayen peyi yo.
Nou pa bezwen fe diskisyon sou kiles ki genyen rezon. Ann gade pito pou kisa NOU bezwen gouvenman.
Mwen chwazi 3 rezon:
1) Gouvenman nesese pou pemet la lwa aplike.
2) Gouvenman ekziste pou asire avni sosyete kote l ye a.
3) Gouvenman la pou k genyen ‘amoni’ nan mitan sosyete a.
Analiz #1: gouvenman pa nesese si moun ki nan gouvenman an se pa leta yap sevi. Gouvenman absan si yon group moun ap itilize resous peyi a pou regle zafe pesonel (Zanmi-fanmi ak patizan) sa a pa rele gouvenman li se yon ‘klib sosyal’. Gouvenman la pou pemet tout resous peyi a disponib pou tout sitwayen. Le genyen gwo dezas tankou tranbleman te, siklon ak lot dezas kote sitwayen yo bezwen ed. Pa genyen gouvenman si nan k sa yo, sitwayen yo pa jwenn ed sak genyen an rele yon ‘klib sosyal’. Resous yo itilize pou manm ‘klib sosyal’ la kek fwa zanmi, zanmi! …“klib sosyal” pa gouvenman. A la verite ou we gouvenman le l ekziste. Pa vre?
Analiz #2: gouvenman la pou pemet jwisans resous disponib yo pou tout lot moun kap vini apre nan sosyete a. Ou di Koman? Pran mezi pou genyen ase lopital, ase moun ki ale nan lekol prime, vokasyonel ak inivesite, ase wout , ase pwofesyonel elatrye…si peyi a pa oubyen pap k genyen yo nan le sa nesese a, fok gouvenman peyi a fe aranjman pou jwenn yo lot kote. Moun ki nan gouvenman se menm jan ak yon moun ou bay fe yon djob pou ou. Si se pa sa w we kote wap viv la, ou pa genyen gouvenman ou genyen yon “klib sosyal”.
Analiz # 3:gouvenman la pou pemet dwa tout moun respekte, li pa la pou kreye byen pou okenn moun men pou tout moun (Sekirite pa ekzanp se responsabilite gouvenman). Li pa la pou distribye resous peyi a men li la pou mete resous yo nan sevis tout sitwayen le sa nesese. Li la pou respekte dwa fondalnatal tout moun espesyalman la vi yo. Sepa paske zot al nan inivesite pou l anpeche senp agrikilte a jwi dwa l(nan reklame kredi agrikol pa ekzanp).
Amoni nan leta vle di, si se nan men leta wapral pran yon sevis, tout moun ap resevwa l nan menm GÒDÈT LA. Gouvenman ki genyen plizye GÒDÈT se yon ‘KLIB SOSYAL” kap regle zafe manm ‘klib la pa zafe peyi.
Ou we gouvenman se pou nou tout. Byen nou yo garanti Selman le gouvenman travay nan entere leta (nou tout). Gouvenman la pou la lwa, avni ak amoni nan sosyete a. Gouvenman pa zafe jwet nou peye pou sa. Moun ki nan gouvenman yo se anplwaye nou, yo ye, yo pa met peyi a. NAN PEYI W KI SA OU GENYEN: Gouvenman oubyen ” Klib sosyal”?
QC/JWS
Filed under Opinion, Report Card · Tagged with